CELEX: 32018R0414
Language: lt
Date: 2018-01-09 00:00:00
Title: 2018 m. sausio 9 d. Komisijos deleguotasis reglamentas (ES) 2018/414, kuriuo Europos Parlamento ir Tarybos direktyva 2014/90/ES papildoma nurodant konkrečius laivo įrenginius, kuriuos gali būti naudinga žymėti elektroniniais žymenimis (Tekstas svarbus EEE. )

19.3.2018   
            
            
               LT
            
            
               Europos Sąjungos oficialusis leidinys
            
            
               L 75/3
            
         KOMISIJOS DELEGUOTASIS REGLAMENTAS (ES) 2018/414
   2018 m. sausio 9 d.
   kuriuo Europos Parlamento ir Tarybos direktyva 2014/90/ES papildoma nurodant konkrečius laivo įrenginius, kuriuos gali būti naudinga žymėti elektroniniais žymenimis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 23 d. Europos Parlamento ir Tarybos direktyvą 2014/90/ES dėl laivų įrenginių, kuria panaikinama Tarybos direktyva 96/98/EB (1), ypač į jos 11 straipsnio 3 dalį,
   kadangi:
   
               (1)
            
            
               kad ekonominės veiklos vykdytojai galėtų savanoriškai naudoti elektroninius žymenis ir kad būtų lengviau prižiūrėti rinką ir užkirsti kelią konkrečių laivo įrenginių padirbinėjimui, Direktyvoje 2014/90/ES Komisija įgaliojama priimti deleguotuosius aktus ir juose nustatyti, kuriuos laivo įrenginius gali būti naudinga žymėti elektroniniais žymenimis;
            
         
               (2)
            
            
               svarbu užtikrinti, kad Direktyvos 2014/90/ES tikslai visose valstybėse narėse būtų įgyvendinti vienodai. Tikslai bus vienodai įgyvendinti priėmus reglamentą, nes juo suinteresuotosioms šalims, pavyzdžiui, laivų įrenginių gamintojams, kompetentingoms institucijoms ir laivų statytojams bei naudotojams, bus užtikrinamas teisinis tikrumas. Teisės aktu pasirinkus reglamentą, visiems rinkos dalyviams taikomi suderinti pagrindiniai reikalavimai ir jis geriausiai tinka vienodoms veiklos ir konkurencijos sąlygoms užtikrinti. Be to, juo užtikrinama, kad konkrečių laivo įrenginių, kuriuos gali būti naudinga žymėti elektroniniais žymenimis, sąrašas bus taikomas tiesiogiai. Pasirinkus reglamentą, nebus naštos valstybių narių administracijoms, nes jo nereikia perkelti į nacionalinę teisę;
            
         
               (3)
            
            
               pagal Direktyvą 2014/90/ES Komisija turėtų atlikti analizę, kiek sąnaudų ir naudos būtų, jei elektroniniai žymenys būtų naudojami kaip šturvalo ženklo priedai arba vietoje jo;
            
         
               (4)
            
            
               sąnaudų ir naudos analizė parodė, kad laivų įrenginių žymėjimas elektroniniais žymenimis naudingas, nes gamintojams būtų užtikrinama geresnė padirbinėjimo prevencija, laivų savininkai ir naudotojai galėtų lengviau sekti įrenginius ir kontroliuoti inventorių, o rinkos priežiūros institucijos galėtų naudotis tiesiogine ir lengva prieiga prie aktualių duomenų bazių, todėl būtų geriau tikrinamas sertifikatų tinkamumas;
            
         
               (5)
            
            
               atlikus sąnaudų ir naudos analizę padaryta išvada, kad investicijos bus mažos, palyginti su tikėtina nauda, ir kad sąnaudos valdžios institucijoms ir pramonei yra priimtinos, nes žymėjimą elektroniniais žymenimis galima palaipsniui diegti savanoriškai. Papildomos privačiojo ir viešojo sektorių investicijos duotų dar daugiau naudos;
            
         
               (6)
            
            
               rengdama sąnaudų ir naudos analizę, Komisija organizavo konsultacijas su valstybių narių ekspertais ir suinteresuotosiomis šalimis, taip pat jiems skirtus seminarus ir parodomuosius projektus;
            
         
               (7)
            
            
               Konsultacijose suinteresuotosios šalys sutarė, kad įvairiais žymėjimo metodais techniškai įmanoma žymenimis pažymėti įrenginius, kurie yra sumontuoti arba skirti montuoti ES laivuose ir kuriuos, laikantis Direktyvos 2014/90/ES 2 straipsnyje nustatytų tarptautinių dokumentų, turi patvirtinti vėliavos valstybės administracija. Todėl tokius įrenginius turėtų būti naudinga žymėti elektroniniais žymenimis,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardytus konkrečius laivų įrenginius gali būti naudinga žymėti elektroniniais žymenimis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 9 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 257, 2014 8 28, p. 146.
   
      PRIEDAS
      Šiame sąraše išvardytus įrenginius gali būti naudinga žymėti elektroniniais žymenimis.
      1.   Gelbėjimo priemonės
      
      Numeris ir punkto pavadinimas
      MED/1.1
      Gelbėjimo plūdurai
      MED/1.2a
      Gelbėjimo priemonių vietos signalizavimo žiburiai:
      
                  a)
               
               
                  plūdriųjų gelbėjimo priemonių ir gelbėjimo valčių (katerių);
               
            
                  b)
               
               
                  gelbėjimo plūdurų;
               
            
                  c)
               
               
                  gelbėjimo liemenių.
               
            MED/1.3
      Automatiniai gelbėjimo plūdurų dūminiai signalai
      MED/1.4
      Gelbėjimo liemenės
      MED/1.5
      Apsauginiai vandens kombinezonai ir apsaugos nuo peršalimo kostiumai, dėvimi SU gelbėjimo liemene:
      
                  a)
               
               
                  apsauginis vandens kombinezonas be izoliacijos;
               
            
                  b)
               
               
                  apsauginis vandens kombinezonas su izoliacija;
               
            
                  c)
               
               
                  apsaugos nuo peršalimo kostiumai.
               
            MED/1.6
      Apsauginiai vandens kombinezonai ir apsaugos nuo peršalimo kostiumai, dėvimi BE gelbėjimo liemenės:
      
                  a)
               
               
                  apsauginis vandens kombinezonas be izoliacijos;
               
            
                  b)
               
               
                  apsauginis vandens kombinezonas su izoliacija;
               
            
                  c)
               
               
                  apsaugos nuo peršalimo kostiumai.
               
            MED/1.7
      Šiluminės apsaugos priemonės
      MED/1.8
      Parašiutinės signalinės raketos (pirotechnika)
      MED/1.9
      Rankiniai signaliniai deglai (pirotechnika)
      MED/1.10
      Plūdrieji dūminiai signalai (pirotechnika)
      MED/1.11
      Lyno sviedžiamieji įtaisai
      MED/1.12
      Pripučiamieji gelbėjimo plaustai
      MED/1.13
      Standieji gelbėjimo plaustai
      MED/1.14
      Neapsiverčiantys gelbėjimo plaustai
      MED/1.15
      Dvipusiai gelbėjimo plaustai su tentais
      MED/1.16
      Gelbėjimo plaustų iškilimą į paviršių užtikrinančios priemonės (hidrostatiniai paleidžiamieji įtaisai)
      MED/1.17
      Gelbėjimosi valtys:
      
                  a)
               
               
                  nuleidžiamosios gelbėjimosi valtys:
                  
                              —
                           
                           
                              iš dalies uždengtos,
                           
                        
                              —
                           
                           
                              visiškai uždengtos;
                           
                        
            
                  b)
               
               
                  numetamosios gelbėjimosi valtys.
               
            MED/1.18
      Standžiosios gelbėjimo valtys (kateriai)
      MED/1.19
      Pripučiamosios gelbėjimo valtys (kateriai)
      MED/1.20
      Greitaeigės gelbėjimo valtys (kateriai):
      
                  a)
               
               
                  pripučiamosios;
               
            
                  b)
               
               
                  standžiosios;
               
            
                  c)
               
               
                  standžios (pripučiamos).
               
            MED/1.21
      Nuleidimo įtaisai su lynais ir gerve (keltuvai)
      MED/1.23
      Gelbėjimosi valčių numetimo iš laivo įrenginiai
      MED/1.24
      Gelbėjimo plaustų nuleistuvai
      (Keltuvai)
      MED/1.25
      Greitaeigių gelbėjimo valčių (katerių) nuleistuvai
      (Keltuvai)
      MED/1.26
      Paleidžiamasis mechanizmas:
      
                  a)
               
               
                  gelbėjimosi valčių ir gelbėjimo valčių (katerių) (nuleidžiamų lynu arba lynais);
               
            
                  b)
               
               
                  gelbėjimo plaustų (nuleidžiamų lynu arba lynais);
               
            
                  c)
               
               
                  numetamųjų gelbėjimosi valčių.
               
            MED/1.27
      Evakuacijos iš laivo sistemos
      MED/1.28
      Gelbėjimo priemonės
      MED/1.29
      Laipinimo kopėčios
      MED/1.30
      Šviesogrąžės medžiagos
      MED/1.33
      Gelbėjimosi valčių ir gelbėjimo valčių (katerių) radaro atšvaitas
      (pasyvusis)
      MED/1.36
      Gelbėjimosi valčių ir gelbėjimo valčių (katerių) eigos varikliai
      MED/1.37
      Gelbėjimo valties (katerio) pakabinamasis eigos variklis
      MED/1.38
      Gelbėjimosi valčių ir gelbėjimo valčių (katerių) paieškos prožektoriai
      MED/1.39
      
                  —
               
               
                  Dvipusiai atvirieji gelbėjimo plaustai
               
            MED/1.41
      Plūdriųjų gelbėjimosi priemonių ir gelbėjimo valčių (katerių) kėlimo gervės:
      
                  a)
               
               
                  nuleidžiamųjų gelbėjimosi valčių;
               
            
                  b)
               
               
                  numetamųjų gelbėjimosi valčių;
               
            
                  c)
               
               
                  gelbėjimo plaustų;
               
            
                  d)
               
               
                  gelbėjimo valčių (katerių);
               
            
                  e)
               
               
                  greitaeigių gelbėjimo valčių (katerių).
               
            MED/1.43
      Standžiosios (pripučiamos) gelbėjimo valtys
      2.   Jūrų taršos prevencija
      
      Numeris ir punkto pavadinimas
      MED/2.1
      Alyvos filtravimo įranga (išvalytame vandenyje alyvos ne daugiau kaip 15 ppm)
      MED/2.2
      Alyvos ir vandens tarpfazinės ribos aptiktuvai
      MED/2.3
      Alyvos kiekio matuokliai
      MED/2.5
      Tanklaivio naftos išleidimo stebėjimo ir kontrolės sistema
      MED/2.6
      Nuotekų valymo įrenginiai
      MED/2.7
      Laivų krosnys atliekoms deginti
      (Atliekų deginimo įrenginiai, kurių pajėgumas didesnis kaip 1 500 kW ir ne didesnis kaip 4 000 kW)
      MED/2.8
      Pagal NOx 2008 m. techninį kodeksą laive naudojamas NOx analizatorius
      MED/2.10
      Laivo išmetamųjų dujų valymo sistemos
      3.   Priešgaisrinė apsauga
      
      Numeris ir punkto pavadinimas
      MED/3.1
      Sunkiai užsidegančios pagrindinės denio dangos medžiagos
      MED/3.2
      Nešiojamieji ugnies gesintuvai
      MED/3.3
      Ugniagesių reikmenys: apsauginė apranga (apsaugos nuo karščio kostiumas) apsauginė apranga (apsaugos nuo karščio kostiumas)
      MED/3.4
      Ugniagesių reikmenys: apsauginiai batai
      MED/3.5
      Ugniagesių reikmenys: apsauginės pirštinės
      MED/3.6
      Ugniagesių reikmenys: apsauginis šalmas
      MED/3.7
      Autonominis suslėgto oro kvėpavimo aparatas
      MED/3.8
      Dujokaukės arba respiratoriaus oro tiekimo aparatas
      MED/3.9
      SOLAS 74 II-2/12 nurodytosioms lygiavertės sprinklerinių gesinimo sistemų, įrengtų gyvenamosiose ir tarnybinėse patalpose ir valdymo postuose, sudedamosios dalys (taikoma antgaliams ir jų charakteristikoms).
      (Prie šio punkto priskiriami greitaeigių laivų (HSC) stacionariųjų sprinklerinių sistemų antgaliai)
      MED/3.10
      
                  —
               
               
                  Mašinų patalpose ir krovinio siurblių skyriuose įrengtų slėginių sprinklerinių gaisro gesinimo vandeniu sistemų antgaliai
               
            MED/3.11
      Gaisrui atsparios „A“ ir „B“ klasių pertvaros:
      
                  a)
               
               
                  „A“ klasės pertvaros;
               
            
                  b)
               
               
                  „B“ klasės pertvaros.
               
            MED/3.12
      Liepsnos plitimo į tanklaivio krovinių tankus stabdymo įtaisai
      MED/3.13
      Nedegiosios medžiagos
      MED/3.15
      Kitos medžiagos nei plienas naftos arba kuro tiekimo vamzdžiams:
      
                  a)
               
               
                  plastikiniai vamzdžiai ir jungiamosios detalės;
               
            
                  b)
               
               
                  vožtuvai;
               
            
                  c)
               
               
                  lankstieji vamzdžių junginiai ir kompensatoriai;
               
            
                  d)
               
               
                  metalinės vamzdžių sudedamosios dalys su atspariu ir elastometriniu sandarinimu.
               
            MED/3.16
      Gaisrinės durys
      MED/3.17
      Gaisrinių durų valdymo sistemų sudedamosios dalys
      MED/3.18
      Lėto liepsnos plitimo dengiamosios medžiagos ir grindų dangos:
      
                  a)
               
               
                  dekoratyvinė fanera;
               
            
                  b)
               
               
                  dažų dangos;
               
            
                  c)
               
               
                  grindų dangos;
               
            
                  d)
               
               
                  izoliaciniai vamzdžių apgaubai;
               
            
                  e)
               
               
                  rengiant „A“, „B“ ir „C“ klasės pertvaras naudojami klijai;
               
            
                  f)
               
               
                  degioji kanalų membrana.
               
            MED/3.19
      Portjeros, užuolaidos ir kitos kabamosios tekstilinės medžiagos ir plėvelės
      MED/3.20
      Apmušti baldai
      MED/3.21
      Patalynė
      MED/3.22
      Automatinės priešgaisrinės sklendės
      MED/3.25
      Ugniai atsparūs „A“ ir „B“ klasės langai ir borto iliuminatoriai
      MED/3.26
      Angos „A“ klasės pertvarose:
      
                  a)
               
               
                  elektros kabelių pereigos;
               
            
                  b)
               
               
                  vamzdžių, ventiliacinių kanalų, ortakių ir kt.
               
            MED/3.27
      Angos „B“ klasės pertvarose:
      
                  a)
               
               
                  elektros kabelių pereigos;
               
            
                  b)
               
               
                  vamzdžių, ventiliacinių kanalų, ortakių ir kt.
               
            MED/3.28
      Sprinklerinės sistemos (taikoma tik šių sistemų purkštukams).
      (Prie šio punkto priskiriami greitaeigių laivų (HSC) stacionariųjų sprinklerinių sistemų antgaliai)
      MED/3.29
      Gaisro gesinimo žarnos
      Plokščiai suvyniojamos gaisro gesinimo žarnos (25–52 mm vidinio skersmens) iš prasisunkimui atsparios medžiagos
      MED/3.30
      Nešiojamoji deguonies analizės ir dujų aptikimo įranga
      MED/3.32
      Ugnies plitimo ribojimo medžiagos (išskyrus baldų) greitaeigiuose laivuose
      MED/3.33
      Ugnies plitimo ribojimo medžiagos greitaeigių laivų baldams
      MED/3.34
      Greitaeigių laivų ugnies plitimo ribojimo pertvaros
      MED/3.35
      Greitaeigių laivų gaisrinės durys
      MED/3.36
      Greitaeigių laivų automatinės priešgaisrinės sklendės
      MED/3.37
      Angos greitaeigių laivų ugnies plitimo ribojimo pertvarose:
      
                  a)
               
               
                  elektros kabelių pereigos;
               
            
                  b)
               
               
                  vamzdžių, ventiliacinių kanalų, ortakių ir kt.
               
            MED/3.38
      Nešiojamosios gaisro gesinimo priemonės gelbėjimosi valtyse ir gelbėjimo valtyse (kateriuose)
      MED/3.39
      Mašinų patalpose ir krovinio siurblių skyriuose įrengtų lygiaverčių gaisro gesinimo vandeniu purškiamųjų sistemų antgaliai
      MED/3.40
      Žemai įrengtos apšvietimo sistemos (tik sudedamosios dalys)
      MED/3.41
      Gelbėjimosi kvėpavimo priemonės (EEBD)
      MED/3.42
      Inertinių dujų sistemų sudedamosios dalys
      MED/3.43
      Gruzdintuvių gaisro gesinimo sistemų (automatinių arba rankinių) antgaliai
      MED/3.44
      Ugniagesių reikmenys, gelbėjimo lynas
      MED/3.45
      Mašinų patalpose ir krovinio siurblių skyriuose įrengtų lygiaverčių gaisro gesinimo dujomis sistemų sudedamosios dalys (gesinimo medžiaga, slėginiai vožtuvai, antgaliai)
      MED/3.46
      Mašinų patalpose įrengtos lygiavertės gaisro gesinimo dujomis sistemos (aerozolinės sistemos)
      MED/3.47
      Koncentratas stacionariosioms gaisro gesinimo didelio plėtimosi putomis sistemoms mašinų patalpose ir krovinio siurblių skyriuose
      MED/3.48
      Mašinų patalpų stacionariųjų vietinių gaisro gesinimo vandeniu sistemų sudedamosios dalys, naudojamos „A“ kategorijos mašinų patalpose
      MED/3.49a
      Stacionariosios gaisro gesinimo vandeniu sistemos, įrengtos ro-ro patalpose, transporto priemonių patalpose ir specialiosiose patalpose:
      
                  a)
               
               
                  instrukcijomis grindžiamos sistemos pagal Circ.1430 4 skirsnį;
               
            
                  b)
               
               
                  eksploatacinėmis charakteristikomis grindžiamos sistemos pagal Circ.1430 5 skirsnį.
               
            MED/3.51
      Stacionariųjų gaisro aptikimo ir gaisrinės signalizacijos sistemų, įrengtų valdymo punktuose, tarnybinėse patalpose, gyvenamosiose patalpose, kajučių balkonuose, mašinų patalpose ir neprižiūrimose mašinų patalpose, sudedamosios dalys:
      
                  a)
               
               
                  gaisro aptikimo ir signalizavimo įranga;
               
            
                  b)
               
               
                  energijos tiekimo įranga;
               
            
                  c)
               
               
                  šilumos aptiktuvai, taškiniai aptiktuvai;
               
            
                  d)
               
               
                  dūmų aptiktuvai – taškiniai aptiktuvai, kurių veikimas pagrįstas šviesos sklaida, šviesos praleidimu arba jonizacija;
               
            
                  e)
               
               
                  liepsnos aptiktuvai – taškiniai aptiktuvai;
               
            
                  f)
               
               
                  rankiniai priešgaisrinės signalizacijos prietaisai;
               
            
                  g)
               
               
                  trumpojo jungimo skyrikliai;
               
            
                  h)
               
               
                  įėjimo ir (arba) išėjimo įtaisai;
               
            
                  i)
               
               
                  kabeliai.
               
            MED/3.52
      Stacionarieji ir kilnojamieji gesintuvai
      MED/3.53
      Gaisro signalizavimo įtaisai, garsiniai signalizatoriai
      MED/3.54
      Stacionari deguonies analizės ir dujų aptikimo įranga
      MED/3.55
      Dvejopos paskirties tipo antgaliai
      (purškimo arba čiurkšlės)
      MED/3.56
      Stacionariosios gaisro gesinimo žarnų sistemos
      Žarnų ritės su pusiau standžia žarna
      MED/3.57
      Gaisro gesinimo vidutinio plėtimosi putomis sistemų sudedamosios dalys, denių stacionarieji putų generatoriai tanklaiviams
      MED/3.58
      Gaisro gesinimo sistemų mažo plėtimosi putomis sudedamosios dalys mašinų patalpų ir tanklaivio denio apsaugai
      MED/3.59
      Cheminių medžiagų tanklaivių stacionariųjų gaisro gesinimo sistemų plėtriosios putos
      MED/3.60
      Kajučių balkonuose įrengtų slėginių sprinklerinių gaisro gesinimo vandeniu stacionariųjų sistemų antgaliai
      MED/3.61a
      Uždarųjų patalpų gaisro gesinimo didelio plėtimosi putomis sistemos mašinų patalpų, krovinio siurblių skyrių, transporto priemonių ir ro-ro patalpų, specialiųjų patalpų ir krovinio patalpų apsaugai.
      MED/3.61b
      Atvirųjų patalpų gaisro gesinimo didelio plėtimosi putomis sistemos mašinų patalpų, krovinio siurblių skyrių, transporto priemonių ir ro-ro patalpų, specialiųjų patalpų ir krovinio patalpų apsaugai.
      MED/3.62
      Gesinimo sausais cheminiais milteliais sistemos
      MED/3.63
      Dūmų aptikimo sistemų su mėginio ėmimo funkcija sudedamosios dalys
      MED/3.64
      C klasės pertvaros
      MED/3.65
      Stacionariosios angliavandenilių dujų aptikimo sistemos
      MED/3.66
      Evakuacijos nurodymų sistemos, naudojamos kaip žemai įrengtų apšvietimo sistemų alternatyva
      MED/3.67
      Sraigtasparnio infrastruktūros gaisro gesinimo putomis priemonės
      MED/3.68
      Laivo virtuvės traukos kanale sumontuotų stacionariųjų gaisro gesinimo sistemų sudedamosios dalys
      MED/3.69
      Mobilusis vandens matuoklis laivuose, pastatytuose pradedant nuo 2016 m. sausio 1 d., kurie suprojektuoti plukdyti penkiais ir daugiau aukštų sustatytus konteinerius atvirame denyje arba žemiau jo
      MED/3.70
      Gaisro gesinimo žarnos
      Pusiau standžios žarnos stacionariosioms sistemoms
      MED/3.71
      Stacionariosios gaisro gesinimo žarnų sistemos
      Žarnų sistemos su plokščiai suvyniojama gaisro gesinimo žarna
      4.   Navigacijos įranga
      
      Numeris ir punkto pavadinimas
      MED/4.1
      Magnetinis kompasas
      „A“ klasės laivuose
      MED/4.2
      Laivo kurso siųstuvas THD (magnetinis metodas)
      MED/4.3
      Girokompasas
      MED/4.6
      Echolotai
      MED/4.7
      Greičio ir atstumo matuokliai (SDME)
      MED/4.9
      Sukimo kampinio greičio rodytuvas
      MED/4.14
      GPS įranga
      MED/4.15
      GLONASS įranga
      MED/4.16
      Laivo krypties kontrolės sistema (HCS)
      MED/4.18
      Paieškos ir gelbėjimo buvimo vietos fiksavimo įtaisai (SRLD):
      9 GHz paieškos ir gelbėjimo radaro atsakiklis (SART)
      MED/4.20
      Aksiometras
      MED/4.21
      Laivasraigčio sūkių dažnio rodytuvas (tachometras)
      MED/4.22
      Tangažo rodytuvas
      MED/4.23
      Gelbėjimosi valčių ir gelbėjimo valčių (katerių) magnetinis „B“ klasės kompasas
      MED/4.29
      Reiso duomenų rašytuvas (VDR)
      MED/4.30
      Dubliuotoji elektroninių jūrlapių rodymo ir informavimo sistema (ECDIS) ir rastrinių jūrlapių rodymo sistema (RCDS)
      MED/4.31
      Greitaeigių laivų girokompasas
      MED/4.32
      Universaliosios automatinės atpažinimo sistemos (AIS) įranga
      MED/4.33
      Laivo kelio kontrolės sistema
      (veikianti esant nuo minimalaus manevrinio iki 30 mazgų laivo greičiui)
      MED/4.34
      CAT 1 radiolokacinė įranga
      MED/4.35
      CAT 2 radiolokacinė įranga
      MED/4.36
      CAT 3 radiolokacinė įranga
      MED/4.37
      Greitaeigių laivų radiolokacinė įranga (CAT 1H ir CAT 2H)
      MED/4.38
      Radiolokacinė įranga su jūrlapių funkcija, t. y.:
      
                  a)
               
               
                  CAT 1C;
               
            
                  b)
               
               
                  CAT 2C;
               
            
                  c)
               
               
                  CAT 1HC;
               
            
                  d)
               
               
                  CAT 2HC.
               
            MED/4.39
      Radaro atšvaitas – pasyvusis
      MED/4.40
      Greitaeigių laivų kurso reguliavimo sistema
      MED/4.41
      Laivo kurso siųstuvas THD (GNSS metodas)
      MED/4.42
      Greitaeigių laivų paieškos prožektorius
      MED/4.43
      Greitaeigių laivų naktinio matymo įranga
      MED/4.44
      DGPS ir DGLONASS įrangos diferencinis radijo švyturio signalų imtuvas
      MED/4.46
      Laivo kurso siųstuvas THD (giroskopo metodas)
      MED/4.47
      Supaprastintasis reiso duomenų rašytuvas (S-VDR)
      MED/4.49
      Locmano kopėčios
      MED/4.50
      DGPS įranga
      MED/4.51
      DGLONASS įranga
      MED/4.52
      Dieninis signalinis prožektorius
      MED/4.53
      Aktyvusis radaro atšvaitas
      MED/4.54
      Kompaso pelengavimo įrenginys
      MED/4.55
      Paieškos ir gelbėjimo buvimo vietos fiksavimo įtaisai (SRLD):
      AIS SART įranga
      MED/4.56
      „Galileo“ įranga
      MED/4.57
      Tiltelio budėtojo signalinė sistema (BNWAS)
      MED/4.58
      Garso signalų priėmimo sistema
      MED/4.59
      Kompleksinė navigacijos sistema
      5.   Radijo ryšio įranga
      
      Numeris ir punkto pavadinimas
      MED/5.1
      VHF radijo įranga, veikianti DSC ir radiotelefono perdavimo ir priėmimo režimu
      MED/5.2
      VHF DSC budėjimo imtuvas
      MED/5.3
      NAVTEX imtuvas
      MED/5.4
      EGC imtuvas
      MED/5.5
      HF saugumo jūroje informacijos įranga (HF NBDP imtuvas)
      MED/5.6
      406 MHz EPIRB (COSPAS-SARSAT)
      MED/5.10
      MF radijo įranga, veikianti DSC ir radiotelefono perdavimo ir priėmimo režimu
      MED/5.11
      MF DSC budėjimo imtuvas
      MED/5.13
      Inmarsat-C SES
      MED/5.14
      MF/HF radijo įranga, veikianti DSC, NBDP ir radiotelefono perdavimo ir priėmimo režimu
      MED/5.15
      MF/HF DSC budėjimo imtuvas su dažnio perderinimu
      MED/5.17
      Nešiojamasis plūdriųjų gelbėjimo priemonių dvipusio VHF radiotelefoninio ryšio įrenginys
      MED/5.18
      Stacionarusis plūdriųjų gelbėjimo priemonių dvipusio VHF radiotelefoninio ryšio įrenginys
      MED/5.19
      Inmarsat-F77
      6.   Pagal COLREG 72 būtina įranga
      
      Numeris ir punkto pavadinimas
      MED/6.1
      Navigaciniai žiburiai
      7.   Biriųjų krovinių laivų saugos įranga
      
      Šiame skirsnyje punktų nėra.
      8.   Įranga pagal SOLAS II skyriaus 1 dalį
      
      Numeris ir punkto pavadinimas
      MED/8.1
      
                  —
               
               
                  Vandens lygio detektoriai